तृणमूल नेता की कार से फायरिंग, एक की मौत, एक जख्मी
माल्दा| माल्दाजिले के कुलीपारा में रविवार रात को एक साइकिल सवार को टक्कर मारने के बाद पीछा कर रही भीड़ पर कार से फायरिंग की गई। इसमें एक की मौत हो गई और एक जख्मी हो गया। कार तृणमूल कांग्रेस के नेता की थी। कार से कुचलकर साइकिल सवार की मौत हो गई थी। पुलिस के मुताबिक फायरिंग में असीम मंडल (18) ने मौके पर ही दम तोड़ दिया। वहीं बुरी तरह घायल उसके साथी राहुल पासवान को कोलकाता ले जाया गया है। उसके दिमाग में गोली फंसी हुई है। पुलिस अधिकारी ने बताया कि कार इंग्लिशबाजार पंचायत समिति के सभापति पवित्र रॉय की थी। उसकी टक्कर से साइकिल सवार की मौत होने के बाद नाराज लोग कार को पकड़ रहे थे। तभी उसमें से फायरिंग की गई। रात में पवित्र रॉय ने थाने में सरेंडर कर दिया।
bho_Deva hin_Deva